**Pitanja za usmeni ispit za radno mjesto pomoćni radnik - portir:**

1. Dosadašnji rad i iskustvo?
2. Kada radite na više zadataka u istom trenutku, kako određujete prioritete?
3. Možete li opisati kako bi izgledao jedan prosječan radni dan ili sedmica na radnom mjestu za koje ste se prijavili?
4. Recite nešto o sebi, predstavite se?
5. Koje radne izazove očekujete od pozicije na koju ste se prijavili?
6. Zašto ste se prijavili na radno mjesto iz javnog oglasa i kako ste saznali za objavu istog?
7. Da li znate kojoj stručnoj službi Akademije pripada radno mjesto za koje ste se prijavili?
8. Šta smatrate uspjehom u radu na određenoj poziciji, i kako biste taj uspjeh mjerili?
9. Navedite koje poslove i zadatke je obavezan obavljati pomoćni radnik -portir?
10. Zašto biste promijenili dosadašnji posao (ukoliko je kandidat već zaposlen)?
11. Šta Vam se nije svidjelo pri obavljanju poslovnih zadataka prethodnog radnog mjesta?
12. Ko rukovodi radom Akademije?
13. Kakva su Vaša očekivanja u vezi toga šta će biti Vaši zadaci, odgovornosti i obaveze na ovom radnom mjestu i imate li neku ideju na koji način biste nam Vi mogli doprinijeti?
14. Kakvo je Vaše prethodno radno iskustvo? Da li mislite da je značajno u smislu pozicije za koju ste se prijavili? Navedite dodatna znanja za koja smatrate da bi bila od koristi u budućem radu službe.
15. Šta Vas čini interesantnim za ovo radno mjesto?
16. Zašto bismo trebali zaposliti upravo Vas? Šta Vi možete učiniti za Univerzitet i Akademiju, odnosnu službu, a drugi kandidati ne mogu?
17. Kako možete doprinijeti ovom poslu?
18. Šta Vam se najviše, a šta najmanje svidjelo u poslovima koje ste ranije obavljali?
19. Koja su Vaša očekivanja, zadaci, odgovornosti i obaveze vezane za radno mjesto?
20. Kako djelujete u individualnom, a kako u timskom radu?
21. Šta smatrate da su Vaše prednosti?
22. Koji su Vaši razlozi za prijavu na objavljeno radno mjesto?
23. Posjedujete li opću informiranost o instituciji i radnom mjestu na koje se prijavljujete?
24. Kakav tip radne okoline preferirate?
25. Da li predajete prijave i za druga radna mjesta, i koja su to radna mjesta?

**Lista propisa i literature** (dostupni na linku -elektronski izvor):

 https://mas.unsa.ba/propisi-muzi%C4%8Dke-akademije-univerziteta-u-sarajevu

<https://www.unsa.ba/o-univerzitetu/propisi>

- Pravilnik o unutrašnjoj organizaciji i sistematizaciji radnih mjesta na Muzičkoj akademiji u Sarajevu 02-1-1395/2.2-19 od 02.12.2019. godine

- Pravilnik o radu Univerziteta u Sarajevu broj:02-2-4/24 od 30.01.2024. godine